Publication: Magyar Közlöny
Issue: MK-2010-68 (Year: 2010, Number: 68)
Era: contemporary
Section: A 41/1993. (VI. 30.) AB határozat megerõsítette, hogy a tör vényalkotó viszonylag nagy szabadsággal rendelkezik
Paragraph Index: 149

A 41/1993. (VI. 30.) AB határozat megerõsítette, hogy a tör vényalkotó viszonylag nagy szabadsággal rendelkezik az elévülés feltételeinek meghatározásában. Az elévülés jogi tények kérdése, jogszabálynak kell a naturális tényt – az idõ folyását – jogi hatással járó ténnyé változtatni. Ezt fejezik ki az elévülés kezdetére, félbeszakadására, nyugvására vonatkozó jogi rendelkezések, amelyek eredményeként az elévülés bekövetkezésének naturális idõtartama hosszabb lehet, mint az elévülés jogi idõtartama. A naturális és a jogi idõmúlás eltérésének lehetséges eseteit azonban jogszabályban és elõre kell rögzíteni. (ABH 1993, 292, 295.) Mindezen tételek alapján vizsgálva az elévülés félbeszakadásának a Btk. 35. § (1) bekezdésében meghatározott szabályát, az Alkotmánybíróság megállapította, hogy az Alkotmány 8. § (2) bekezdésének sérelme nem merül fel. 2.4. Az Alkotmánybíróság álláspontja szerint a Btk. 35. § (1) bekezdése – annak jogalkalmazói értelmezése az ismeretlen elkövetõ elleni nyomozás-elrendelés félbeszakító hatásáról – nincs alkotmányosan értékelhetõ összefüggésben a terheltnek a tisztességes eljáráshoz és a védelemhez való jogával. Az Alkotmánybíróság gyakorlatában a jogállami büntetõeljárásnak korlátozhatatlan minõsége az eljárás tisztességes volta, amelynek lényeges eleme a terhelt védelemhez való jogának érvényesülése. A tisztességes eljáráshoz való jog az Alkotmányban explicit módon nem nevesített, de az alkotmánybírósági gyakorlatban az 57. §

Source: https://magyarkozlony.hu/hivatalos-lapok/aa90c1c66e67dd663be7480530fe424548618c11/dokumentumok/3f4f1e43223b1034e114c433c66f8ba61fd8bee5/letoltes